./data/stoa0040/stoa011/stoa0040.stoa011.perseus-lat2.xml
Augustine, Saint
Ista ergo dilige, ista concupisce, ista modis omnibus quaere  Propter haec adquirenda et obtinenda fac elemosynas, funde orationes, exerce ieiunia, quantum sine laesione tui corporis potes  Bona vero illa terrena noli diligere, quanta libet tibi abundent  Sic eis utere, ut bona multa ex illis, nullum autem malum facias propter illa  Omnia quippe talia peribunt, sed bona opera non pereunt, etiam quae de bonis pereuntibus fiunt